[pic] | KUMMISSJONI TAL-KOMUNITAJIET EWROPEJ |

Brussell, 4.2.2008

COM(2008) 62 finali

RAPPORT INTERIM MILL-KUMMISSJONI LILL-PARLAMENT EWROPEW U LILL-KUNSILL

Dwar il-Progress fir-Rumanija taħt il-Mekkaniżmu ta' Kooperazzjoni u Verifika

RAPPORT INTERIM MILL-KUMMISSJONI LILL-PARLAMENT EWROPEW U LILL-KUNSILL

Dwar il-Progress fir-Rumanija taħt il-Mekkaniżmu ta' Kooperazzjoni u Verifika

INTRODUZZJONI

Meta r-Rumanija ssieħbet fl-UE fl-1 ta' Jannar 2007, ġie stabbilit Mekkaniżmu ta' Kooperazzjoni u Verifika (r MKV) [1] sabiex jgħin lir-Rumanija tirranġa nuqqasijiet fil-qasam tar-riforma ġudizzjarja u l-ġlieda kontra l-korruzzjoni u biex tissorvelja l-progress f'dawn l-oqsma.

Dan ir-rapport huwa t-tieni rapport intavolat mill-Kummisjoni taħt il-Mekkaniżmu ta' Kooperazzjoni u Verifika[2]. Is-sitt xhur mill-ewwel rapport huma meqjusa bħala perjodu qasir wisq biex ir-Rumanija tkun tista' tirrimedja n-nuqqasijiet u għall-Kummissjoni biex tevalwa mill-ġdid il-valutazzjoni li għamlet f'Ġunju li għadda. Għalhekk ir-rapport jippreżenta aġġornament fattwali tal-progress mingħajr ma jipprovdi valutazzjoni tar-riżultati miksuba taħt kull wieħed mill-kriterji. Aktar minn hekk, ir-rapport interim preżenti jinkludi ħarsa ġenerali lejn l-assistenza li ġiet ipprovduta lir-Rumanija f'dawk l-oqsma relevanti għall-kriterji. Dan sar bil-ħsieb li jiġu identifikati xi nuqqasijiet fl-assistenza u biex tiġi pprovduta firxa sħiħa ta' għajnuniet lir-Rumanija.

RIFORMA ĠUDIZZJARJA U L-ĠLIEDA KONTRA L-KORRUZZJONI: IL-QAGħDA ATTWALI

Segwitu tar-reviżjoni ta' Ġunju ta' l-2007: il-Pjan ta' Azzjoni

Mill-aħħar rapport tal-Kummissjoni f'Ġunju ta' l-2007, ġie stabbilit djalogu permanenti u mill-qrib ma' l-awtoritajiet Rumeni fi Brussell u f'Bukarest. Ir-Rumanija pprovdiet aġġornamenti dettaljati dwar il-qagħda attwali lill-Kummissjoni fuq bażi regolari.

L-awtoritajiet Rumeni laqgħu is-suġġeriment tal-Kummissjoni li jistabbilixxu Pjan ta' Azzjoni dwar kif ir-Rumanija fi ħsiebha tilħaq il-kriterji. Il-Kummissjoni pprovdiet assistenza lir-Rumanija fil-forma ta' valutazzjoni metodoloġika tal-Pjan ta' Azzjoni. Sussegwentment, f'Ottubru ta' l-2007 wara konsultazzjonijiet mal-partijiet interessati il-Gvern Rumen approva Pjan ta' Azzjoni dettaljat u ssottomettih lill-Kummissjoni. It-tħejjija u l-adozzjoni fil-ħin tal-Pjan ta' Azzjoni li kien jeħtieġ sforz kollettiv u mobilizzazzjoni ta' riżorsi konsiderevoli f'qasir żmien jirrifletti impenn serju mill-awtoritajiet Rumeni[3].

Aġġornament dwar il-Progress

Kriterju 1: L-iżgurar ta' proċess ġudizzjarju aktar trasparenti u effċjenti partikolarment billi tittejjeb il-kapaċità u r-responsabbiltà tal-Kunsill Superjuri tal-Maġistratura. Rapportar u sorveljanza ta' l-impatt tal-kodiċijiet il-ġodda tal-proċedura ċivili u penali

- Implimentazzjoni tal-miżuri kollha meħtieġa, inklużi dawk ipprovduti fil-Pjan ta' Azzjoni relevanti tal-Kunsill Superjuri tal-Maġistratura adottat f'Ġunju ta' l-2006, li jiżguraw interpretazzjoni u applikazzjoni konsistenti tal-liġi fil-livelli kollha tal-qrati madwar il-pajjiż, wara konsuoltazzjoni adegwata ma' l-imħallfin, il-prosekuturi u l-avukati prattikanti; sorveljanza ta' l-impatt ta' miżuri leġiżlattivi u amministrattivi adottati dan l-aħħar

- Tfassil u implimentazzjoni ta' mudell razzjonali u realistiku għall-persunal tas-sistema ġudizzjarja fuq il-bażi ta' l-evalwazzjoni kontinwa tal-ħtiġijiet

- L-iżvilupp u l-implimentazzjopni ta' pjan għar-ristrutturazzjoni tal-Ministeru Pubbliku li jindirizza n-nuqqasijiet maniġerjali eżistenti u l-kwistjonijiet tar-riżorsi umani

- Sorveljanza ta' l-impatt li l-emendi adottati dan l-aħħar għall-Kodiċijiet ta' Proċedura Ċivili u Kriminali jkollhom fuq is-sistema ġudizzjarja sabiex kull miżura korrettiva meħtieġa tkun tista' tiddaħħal fil-Kodiċijiet il-ġodda ppjanati

- Rappurtaġġ u sorveljanza tal-progress li sar fir-rigward ta' l-adozzjoni tal-Kodiċijiet il-ġodda inkluż konsultazzjonijiet adegwati u l-impatt li jkollhom fuq is-sistema ġudizzjarja

- Titjib fil-kapaċità tal-Kunsil l Superjuri tal-Maġistratura li jwettaq ir-responsabbiltajiet ewlenin tiegħu kif ukoll ir-responsabbiltà tiegħu. Partikolarment, l-indirizzar tal-kunflitti potenzjali ta' interess u l-azzjonijiet kontra l-etika minn membri individwali tal-Kunsill. Reklutaġġ ta' spetturi ġudizzjarji, skond il-kreterji oġġettivi li ġew adottati dan l-aħħar, li għandu jkollhom ukoll rappreżentanza reġjonali akbar

Saru serje ta' sessjonijiet ta' taħriġ u laqgħat regolari ta' imħallfin u prosekuturi mill-qrati ta' l-appell u l-Qorti Għolja tal-Kassazzjoni u l-Ġustizzja u maġistrati reġjonali jew ta' livell aktar baxx biex tkun promossa l-unifikazzjoni tal-ġurisprudenza. Huma ppjanati attivitajiet simili għall-2008.

Sa Jannar 2008 kienet eletta tmexxija ġdida tal-Kunsill Superjuri tal-Maġistratura (KSM), il-baġit tal-KSM ġie msaħħaħ u ġew ippubblikati pjanijiet ġodda tal-maniġment. Kienet approvata Strateġija ta' Komunikazzjoni tal-KSM u tal-Ġudikatura Rumena f'Diċembru ta' l-2007[4] bil-għan li tiżdied it-trasparenza fis-sistema tal-ġustizzja. L-organizzazzjoni tal-KSM issaħħet bil-mili ta' 240 mill-275 postijiet vakanti. Għad baqa' 572 post x'jimtela fis-servizz tal-prosekuzzjoni. Madwar nofs ir-reklutaġġ globali tal-ġudikatura sar wara proċedura ad hoc biex il-postijiet vakanti[5] jimtlew malajr. F'dawn il-każi il-vakanzi imtlew fuq il-bażi ta' intervisti u esperjenza preċedenti ta' xogħol mingħajr verifika tal-kwalifika tal-maġistrat il-ġdid jew taħriġ[6]. L-iżvilupp ta' Strateġija għar-Riżorsi Umani għall-ġudikatura hija mistennija għal Jannar ta' l-2009[7]. F'Novembru ta' l-2007 id-Direttorat Nazzjonali ta' Kontra l-Korruzzjoni (DNK) nieda investigazzjonijiet kontra bosta prosekuturi fuq il-falsifikazzjoni ta' kompetizzjonijiet għal pożizzjonijiet ewlenin fil-prosekuzzjoni.

Ġiet imfassla l-biċċa l-kbira tal-Kodiċi ta' Proċedura Kriminali l-ġdid u wara dibattitu pubbliku ġie sottomess lill-Kummissjonijiet relevanti fil-Parlament u lill-KSM f'Diċembru ta' l-2007[8]. L-adozzjoni għadha pendenti.

L-obbligu għall-qrati li jippubblikaw (u jaġġornaw) il-ġurisprudenza fuq l-Internet hija maħsuba li ssir lejn l-aħħar ta' l-2008.[9]

Kriterju 2: It-twaqqif, kif previst, ta' aġenzija ta' integrità bir-responsabbilitajiet għall-verifika ta' l-assi, l-inkompatibilitajiet u l-kunflitti potenzjali ta' interess, u għat-teħid ta' deċiżjonijiet mandatorji li fuq il-bażi tagħhom għandhom jittieħdu sanzjonijiet dissważivi

- Adozzjoni ta' leġiżlazzjoni li tistabbilixxi aġenzija ta' integrità bir-responsabbilitajiet għall-verifika ta' l-assi, l-inkompatibilitajiet u l-kunflitti potenzjali ta' interess, u għat-teħid ta' deċiżjonijiet mandatorji li fuq il-bażi tagħhom għandhom jittieħdu sanzjonijiet dissważivi

- L-istabbiliment ta' AġenzijaNazzjonali ta' Integrit à tali, l-iżgurar li għandha r-riżorsi umani u finanzjarji meħtieġa biex twettaq il-mandat tagħha

Il-qafas legali għall-Aġenzija Nazzjonali ta' Integrità (ANI) kien approvat f'Mejju ta' l-2007[10]. Madankollu l-ANI għadha mhix tiffunzjona. Huwa l-Viċi President biss li s'issa għadu ġie elett. Attivitajiet ta' tħejjija - reklutaġġ, akkwisti għall-infrastruttura u allokazzjoni ta' riżorsi finanzjarji għall-bini, u baġit – u x-xoghol fuq l-organigramma nbeda[11].

Kriterju 3: L-issuktar ta' progress li sar diġà, it-tkomplija ta' investigazzjonijiert professjonali u mhux partiġġjani ta' allegazzjonijiet ta' korruzzjoni f'livelli għoljin

- Tkompli tinkiseb reputazzjoni ta' investigazzjonijiet professjonali u mhux partiġġjani ta' allegazzjonijiet ta' każijiet ta' korruzzjoni f'livelli għoljin. L-iżgurar ta' l-istabbilità legali u istituzzjonali tal-qafas kontra l-korruzzjoni, partikolarment biż-żamma tal-proċedura attwali tan-nomina u r-revoka għall-Prosekutur Ġenerali tar-Rumanija, il-Prim Prosekutur tad-Direttorat Nazzjonali ta' Kontra l-Korruzzjoni u pożizzjonijiet ta' tmexxija oħra fl-uffiċċju tal-prosekutur ġenerali.

Ix-xogħol tad-Direttorat Nazzjonali ta' Kontra l-Korruzzjoni (DNK) juri esperjenza pożittiva matul dawn is-sitt xhur li għaddew[12]. Sa Ottubru 2007 id-DNK kien talab permess biex jibda investigazzjonijiet kriminali kontra 8 Ministri jew li qegħdin fil-kariga jew li spiċċaw. Il-permess ingħata mill-President tar-Rumanija f'Jannar[13]. Id-deċiżjoni dwar it-tneħħija ta' l-immunità ittieħdet wara dibattitu legali u politiku intensiv. Matul dawn l-aħħar sitt xhur bosta minn dawn il-każi li jinvolvu membri preżenti u passati tal-gvern intbgħatu lura mill-qrati lill-prosekuzzjoni minħabba żbalji proċedurali. Dan, flimkien mal-kwistjoni ta' l-immunità, ipprovoka dibattitu u kontroversja konsiderevoli[14]. Mhux ċar jekk l-argumant tal-qrati jfissirx li l-evidenza hija inammissibbli u tirrikjedi investigazzjonijiet ġodda, jew jekk il-prosekuzzjoni tistax tirranġa s-sitwazzjoni mingħajr ma l-proċess ikollu għalfejn jerġa' jibda mill-bidu[15].

F'Ottubru ta' l-2007 il-Parlament Rumen adotta serje ta' emendi għall-Kodiċi ta' Proċedura Kriminali u l-Kodiċi Penali. Il-liġi dwar l-emendi fil-Kodiċi ta' Proċedura Kriminali għadha ma ġietx ippromulgata mill-President li bagħtha lura għal reviżjoni.[16] L-emendi jipprevedu tibdil notevoli lill-qafas legali għall-investigazzjoni u l-prosekuzzjoni tal-każi kriminali. Huma jistipulaw inter alia li l-investigazzjonijiet kriminali fil-prinċipju se jkunu limitati għal 6 xhur, l-ebda tfittxija jew interċezzjoni/reġistrar m'hu se jiġi permess mingħajr ma jiġi infurmat is-suspettat minn qabel[17] u l-frodi taħt id-9 miljun EUR se tiġi kkunsidrata offiża minuri li ġġorr piena massima ta' 5 snin. Jekk ikunu promulgati, dawn l-emendi jkollhom effett negattiv notevoli fuq l-effiċjenza ta' l-ivestigazzjonijiet kriminali fir-Rumanija b'mod ġenerali. Huma jkollhom effett ukoll fuq investigazzjonijiet konġunti ma' Stati Membri, il-ġlieda kontra t-terroriżmu u l-prosekuzzjoni tal-kriminalità transkonfinali.

M'għadux possibbli għall-prosekuzzjoni li tuża valutazzjonijiet tekniċi mill-amministrazzjoni fiskali fuq kemm tkun kbira l-ħsara.[18]

Kriterju 4: It-teħid ta' aktar miżuri għall-prevenzjoni u l-ġlieda kontra l-korruzzjoni partikolarment fi ħdan il-gvern lokali

- Evalwazzjoni tar-riżultati tal-kampanji għaż-żieda fl-għarfien li ġew konklużi dan l-aħħar u, jekk ikun hemm bżonn, proposti ta' attivitajiet ta' segwitu li jiffukaw fuq setturi b'riskju għoli ta' korruzzjoni

- Rappurtaġġ dwar l-użu ta' miżuri għat-tnaqqis ta' l-opportunitajiet ta' korruzzjoni u biex il-gvern lokali jsir aktar trasparenti, kif ukoll dwar is-sanzjonijiet meħuda kontra uffiċjali pubbliċ i, partikolarment dawk fil-gvern lokali

F'Novembru ġie ffirmat protokoll ġdid ma' l-NGOs dwar iċ-Ċentru Nazzjonali ta' l-Integrità mill-Ministru ta' l-Intern wara dewmien konsiderevoli fl-implimentazzjoni tal-proġetti[19]. Il-linja Green Help , li fil-bidu kienet maħsuba bħala linja telefonika ġenerali ta' kontra l-korruzzjoni, twessgħet biex tkopri l-mistoqsijiet ġenerali tal-pubbliku dwar ix-xogħol tal-Ministeru ta' l-Intern.[20]

Ix-xogħol preparatorju dwar strateġija nazzjonali ta' kontra l-korruzzjoni ffoka fuq setturi vulnerabbli u wara xi dewmien bdiet l-amministrazzjoni pubblika lokali[21]. Se tiġi adottata mill-gvern f'Marzu ta' l-2008.

APPOġġ TAħT IL-MEKKANIżMU TA' KOOPERAZZJONI U VERIFIKA

Ir-Rumanija kellha għad-dispożizzjoni tagħha appoġġ sostanzjali fil-qasam tal-ġustizzja u l-intern permezz kemm ta' programmi ta' l-UE bħal Phare u l-Faċilità Tranżitorja u kemm mill-Istati Membri.[22] Dan il-qasam jibqa' l-aktar importanti għall-appoġġ ta' wara s-sħubija fl-UE. Madwar nofs il-baġit tal-Faċilità Tranżitorja ta' l-UE għar-Rumanija huwa ddedikat lil dan is-settur, inkluż pakkett speċjali għal proġetti li jappoġjaw direttament il-progress fil-kriterji tal-MKV.

Proġetti implimentati fil-qasam tal-ġustizzja u l-intern ikopru l-firxa sħiħa tal-kriterji. Analiżi aktar mill-qrib tal-proġetti implimentati mill-2004[23] turi li xi oqsma, bħar-riforma ġudizzjarja (BM 1) irċevew livelli notevoli ta' assistenza u jistgħu jkunu qrib tal-punt ta' limitu massimu. Tpoġġew ukoll għad-dispożizzjoni fondi sostanzjali għat-tiswir ta' kapaċità kontra korruzzjoni f'livelli għoljin (BM 3) u korruzzjoni lokali (BM 4). Madankollu, xi setturi vulnerabbli bħall-edukazzjoni għadhom ma rċevewx appoġġ kontra l-korruzzjoni. L-Agenzija Nazzjonali l-ġdida ta' l-Integrità (BM 2) li huwa mistenni li tibda tiffunzjona biss fl-ewwel nofs ta' din is-sena, s'issa ftit irċeviet appoġġ.

L-appoġġ provdut kellu impatt fuq il-progress tar-Rumanija: Ir-Riforma Ġudizzjarja kellha appoġġ internazzjonali sostnut u hija qasam fejn kien hemm progress relattivament stabbli. Id-Dipartiment Nazzjonali ta' Kontra l-Korruzzjoni, li wkoll irċieva fondi sostanzjali, irnexxielu jibni l-kapaċità għall-investigazzjoni u l-prosekuzzjoni ta' każi ta' korruzzjoni f'livelli għoljin f'perjodu relattivmanet qasir.

L-appoġġ futur għandu jkun iffukat fuq għajnuna għall-Aġenzija Nazzjonali ta' l-Integrità u l-ġlieda kontra l-korruzzjoni. Għandu jindirizza direttament il-prijoritajiet u l-ħtiġijiet identifikati fil-Pjan ta' Azzjoni li kien imfassal mir-Rumanija. B'mod ġenerali, għandha tingħata preferenza lill-missjonijiet ta' għajnuna iżgħar u mmirati sew li jirrispettaw kemm l-istituzzjonijiet Rumeni huma kapaċi jassorbu u jħallu f'idejhom kompletament l-integrazzjoni tar-riżultati Għandu jittieħed approċċ interdixxiplinarju eż. li jiffoka kemm fuq l-imħallfin u l-prosekuturi fil-ġlieda kontra l-korruzzjoni f'livelli għoljin. F'dawk l-oqsma fejn intlaħaq il-punt ta' limitu massimu, hu xieraq li jkun hemm tneħħija gradwali u mmaniġġjata ta' l-appoġġ.

L-appoġġ għandu jibqa' fil-forma ta' skambju ta' l-aħjar prattika, it-taħriġ, u l-boroż ta' studju. Proġetti akbar fil-qasam tal-korruzzjoni lokali għandhom ikunu kkumplimentati bi proġetti ta' terminu qasir jew medju, flessibbli u mmirati tajjeb li jindirizzaw aspetti speċifiċi jew jiffukaw fuq oqsma u setturi partikolarment vulnerabbli.

Ir-Rumanija hija mħeġġa biex tagħmel użu sħiħ mill-baġit sostanzjali ta' assistenza ta' l-UE li għadu disponibbli permezz tal-Faċilità Tranżitorja u t-TAIEX. Dawn il-fondi jippermettu missjonijiet ta' terminu qasir bi preavviż qasir kif ukoll proġetti ta' assistenza ta' terminu medju sa massimu ta' 6 xhur ("ġemellaġġ parzjali").

Il-Kummissjoni tavża lill-Istati Membri biex jikkunsidraw li jagħtu appoġġ aktar dirett u prattiku lir-Rumanija fil-forma ta' skambju ta' l-aħjar prattika, boroż ta' taħriġ u studju u sħubijiet istituzzjonali ma' dipartimenti ewlenin bħall-Aġenzija Nazzjonali ta' l-Integrità jew id-Dipartiment Nazzjonali ta' Kontra l-Korruzzjoni.

KONKLUżJONI

Fl-ewwel sena tas-sħubija tagħha fl-UE r-Rumanija kompliet bl-isforzi tagħha biex tirrimedja n-nuqqasijiet li kieku tħallew, kienu jxekklu l-applikazzjoni effettiva tal-liġijiet, politiku u programmi ta' l-UE. Madankollu f'oqsma ewlenin, bħall-korruzzjoni f'livelli għoljin, għadhom ma ntwerewx riżultati li jikkonvinċu.

L-aġġornament tekniku pprovdut f'dan ir-rapport ma jikkostitwix valutazzjoni fil-fond tal-progress taħt il-kriterji imma s-sitwazzjoni fil-post tqajjem tħassib li jrid jiġi indirizzat qabel il-Kummissjoni tagħmel il-valutazzjoni sħiħa tagħha f'Ġunju. Kien hemm dewmien fl-implimentazzjoni ta' strateġija koerenti ta' reklutaġġ għall-ġudikatura (kriterju 1), fit-twaqqif ta' l-Aġenzija Nazzjonali ta' Integrità (kriterju 2) u biex tiġi żviluppata strateġija ġenerali biex jiġu impliemntati proġetti prinċipali fil-ġlieda kontra l-korruzzjoni lokali[24](kriterju 4). Ir-Rumanija għadha żżid l-isforzi tagħha fil-glieda kontra l-korruzzjoni f'livelli għoljin (kriterju 3) u ssaħħaħ l-isforzi tagħha biex iżżomm l-istabbiltà legali u istituzzjonali tal-qafas Rumen ta' kontra l-korruzzjoni.

Il-Kummissjoni tirrikonoxxi l-isforz importanti li sar biex isir Pjan ta' Azzjoni kredibbli li jiddeskrivi l-attivitajiet, id-dati ta' skadenza u l-istituzzjonijiet responsabbli biex jilħqu l-kriterji. Madankollu l-pjan ta' azzjoni jeħtieġ ikun aktar koerenti f'ċerti partijiet u jeħtieġ jimla xi nuqqasijiet.[25] Il-Kummissjoni tipproponi li r-Rumanija tikkoreġi l-pjan ta' azzjoni f'dawn il-punti.

ANNEX

Overview of EU Assistance provided to Romania in the area of Judicial Reform and the Fight against Corruption [26]

Benchmark 1: Judicial Reform

EU projects have provided institutional capacity building to the Senior Council of Magistracy and the Romanian judiciary training institutions. A substantial budget was reserved for the IT equipment of courts and prosecutors offices. Several larger bilateral projects and a number of smaller initiatives complemented this institution-building effort. Future projects continue to focus on capacity building, on the transparency of the judicial process and address particular areas such as judiciary statistics, probation system or witness protection. Judicial Reform has been a strong focus of assistance.

Phare 2004-2006:

- Institutional Capacity Building and IT and office equipment for the Superior Council of Magistracy (several projects, ongoing: 2.4 MEUR)

- IT and Office Equipment for the Superior Council of Magistracy (Until Nov06: 600,000 EUR)

- Strengthening the institutional and legislative framework in the field of international judicial cooperation (Nov06-May08: 1,2 Mio EUR)

- Institution Building and Equipment for the National Institute of Magistracy and to the National School of Clerks (several projects, ongoing: total 5.24 Mio EUR)

- IT equipment, training and development of case management and documentation software at courts and prosecutors' offices (several projects, ongoing: total 28,72 Mio EUR)

- Assistance to set up an efficient legal aid system (Until Nov06: 1,25 Mio EUR)

- Mediation as an alternative dispute resolution (275.000 EUR until June 2007)

- Increasing the Transparency of Courts' and prosecutors' offices (Nov07-Dec08: 1 Mio EUR)

- Assistance to the High Court of Cassation and Justice: Training and Capacity Building (Nov07-Dec08: 700,000 EUR)

- Further consolidation of the institutional and administrative capacity of the Ministry of Justice (Phare 2006: 0.4 MEUR)

Transition Facility 2007:

- Unification of the Jurisprudence of Courts and Prosecutor Offices in Romania (600,000 EUR)

- Strengthening the Public Ministry’s institutional capacity (170,000 EUR)

- Improving the System of Romanian Judicial Statistics (560,000 EUR)

- Strengthening the Romanian Probation System and the Inter-Institutional Cooperation on Victim Protection (570,000 EUR)

- Assistance for Enhancing the Respect of Human Rights in Prisons and Improving the Efficiency of the Romanian Penitentiary System (660,000 EUR)

- Improving the Witness Protection Capacity (250.000 EUR)

Main Bilateral Projects:

Consulting Services for Revision of the Penal Procedure Code (Jan-Nov07: 299,500 EUR) Strengthening the functioning of the Romanian Judiciary and its representative body – Superior Council of Magistracy (750,000 EUR) |

Development of Judiciary Training Capacities (Mar-Nov07: 40,000 EUR) |

Several Projects on: Management and media training for magistrates, Increasing Integrity within the Judicial System, Strengthening the Probation Service, Assistance to the Anti-Money Laundering Office, Court Management (635,000 EUR ) |

The implementation of basic procedural rules for protecting the financial interests of the EU (May-Oct07: 82,000 EUR) Support for improving the capacity of the Ministry of Justice (36,000 EUR) Assistance to the National Institute for Magistracy of Romania Improving the Human Rights Situation in Prisons (07-08: 50,000 EUR ) |

Several smaller training projects, internships, organisational audits, study visits, seminars |

- Main Projects with a total budget of at least 45.41 MEUR

Benchmark 2: Integrity Agency

A single large project includes support to the creation of the National Integrity Agency. Two bilateral projects complement the institution-building effort through support in related areas. Given that the National Integrity Agency will become operational only in the course of 2008, follow-up support should be considered.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 0.6 Mio EUR concerning ANI)

Main Bilateral Projects:

Enhancing the Monitoring Role of Civil Society (88,000 EUR) |

Protection of whistleblower program |

- Main Projects with a total budget of at least 1.6 MEU

Benchmark 3: High-Level Corruption

Several projects supported building-up capacity at the Romanian National Anti-Corruption Prosecution Services (DNA). This support continues through smaller projects.

Phare 2004-2006:

- Improving the fight against corruption – assistance to the National Integrity Agency and the DNA (Aug06-Jan08: 1 Mio EUR concerning DNA)

- Strengthening the institutional capacity of DNA (Sept05-Feb07: 1,2 Mio EUR)

- IT equipment and software for the DNA (Until Nov06: 1,75 Mio EUR)

Transition Facility 2007:

- Enhancement of National Anticorruption Directorate Investigative Capacities (560,000 EUR)

Bilateral Projects:

Several individual advisory missions, seminars and study visits |

- Main Projects with a total budget of at least 6.5 MEUR

Benchmark 4: Local Corruption

Several large EU projects are being implemented or in preparation. Bilateral support shows a particular emphasis on the area of local corruption. Several projects have been implemented with central and local administration.

Phare 2004-2006:

- Improving the fight against corruption: Corruption Awareness among central and local public administration (since Nov06: 1,6 Mio EUR)

- Supply of IT equipment for the General Directorate for Anticorruption / Ministry of the Interior (Phare 2006: 0.3 MEUR)

- Strengthening administrative mechanisms and legislation to better foster and protect the public integrity system in public administration. (Phare 2006: 1.3 MEUR)

- Strengthening the fight against corruption on the preventive side (Phare 2006: 1 MEUR)

- Corruption in the Public Administration (Sept07-: 1,2 Mio EUR)

- Development of the Anti-corruption General Directorate of the Ministry of Interior and Administrative Reform (MIRA) (Jun07-Jul08: 1,1 Mio EUR)

Transition Facility 2007:

- Building Civil Society Support against Corruption (2,5 Mio EUR)

- Bringing Anti-Corruption Capacities in the Ministry of Internal Affairs up to EU Standards (250,000 EUR)

- Strengthening the Capacity to Fight Economic and Financial Crime (200.000 EUR)

Bilateral Projects

Resident adviser on corruption with MoI (until Jun08) |

Improving Transparency and Accountability of Local Government (ended Aug07: 135,000 EUR) Tackling corruption within the Customs Administration (ended Jul07: 52,500 EUR) Reducing corruption within the Health Sector (until Mar08: 58,500 EUR) National Integrity Centre (ended Aug07: 115,000 EUR) |

Romanian Youth Versus Corruption; Together against corruption; Anti-corruption educational campaign (Integrity Centres) Improving Romanian local government integrity (MPP) (04-06: 320,000 EUR) Regional Transparency Councils |

- Main Projects with a total budget of at least 9.9 MEUR

[1] Deċiżjoni tal-Kummissjoni 2006/928/KE tat-13 ta' Diċembru 2006 li jistabbilixxi mekkaniżmu għall-kooperazzjoni u l-verifika tal-progress fir-Rumanija biex tindirizza kriterji speċifiċi fl-oqsma tar-riforma ġudizzjarja u l-ġlieda kontra l-koruzzjoni (ĠU L 354, 14.12.2006, p.56).

[2] Il-Kummissjoni rrappurtat għall-ewwel darba fis-27 ta' Ġunju 2007COM(2007)378 finali

[3] Il-pjan ta' azzjoni jista' jiġi kkonsultat minn fuq din il-websajt:

[4] Din l-istrateġija se tibqa' fis-seħħ sa l-2012 u hija riflessa fil-Pjan ta' Azzjoni. Se tkun implimentata permezz ta' grupp ta' ħidma maħtur mill-KSM.

[5] Permezz ta' l-emenda tal-liġi 304 ir-rekwiżit għall-kunsill ta' l-Istitut Nazzjonali tal-Maġistratura (NIM) biex jaqbel fuq nomini u revoki tal-maniġment ogħla tan-NIM kien abolit.

[6] Il-proċedura ta' l-intervista issa ġiet abolita permezz tal-GEO 100/2007 applikabbli mill-1 ta' Ġunju 2008.

[7] Attività 1.4 ta' parti V tal-Pjan ta' Azzjoni. Barra minn hekk ġiet approvata organigramma ġdida tal-Ministeru Pubbliku (Nru ta' l-Ordni 2477/C/1.10.07).

[8] Ma teżistix prattika ta' konsultazzjoni sistematika minn qabel tal-KSM mill-Ministeru tal-Ġustizzja dwar leġiżlazzjoni ewlenija għall-ġudikatura. Tali konsultazzjoni sistematika tippermetti lill-KSM biex jeżerċita aħjar ir-rwol tiegħu bħala l-gwardjan tal-ġudikatura Rumena.

[9] Pjan ta' Azzjoni it-II Parti, punt 2,1).

[10] Liġi 144/207 tal-25 Mejju 2007.

[11] Biex jitħaffef it-twaqqif ta' l-Aġenzija ġiet adottata l-Ordinanza Governattiva ta' Emerġenza nru 138/6.12.2007.

[12] Bejn l-1 ta' Ġunju u l-31 t'Ottubru, 2007, ġew imħarrka 148 konvenut mid-DNK f'64 fajl. Fl-istess perjodu il-qrati taw 31 deċiżjoni ta' kundanna mhux finali rigward 53 konvenut f'każijiet tad-DNK. Il-qrati taw 22 deċiżjoni finali rigward 31 konvenut. Matul l-istess perjodu ta' referenza 10 konvenuti ġew meħlusa b'deċiżjoni finali.

[13] Permezz ta' l-Ordinanza tal-Gvern nru 95 ta' l-4 t'Ottubru 2007, promossa mill-ex Ministru tal-Ġustizzja il-proċedura għat-tneħħija ta' l-immunità proċedurali tal-ministri kienet emendata fis-sens li l-kumitat konsultattiv eżistenti ġie sostiwit minn kumitat ġdid magħmul minn imħallfin. Din il-liġi giet iddikjarata li tmur kontra l-Kostituzzjoni mill-Qroti Kostituzzjonali Rumena. Wara r-riżenja tal-Ministru tal-Ġustizzja li huwa implikat f'wiehed mit-tmien każi u n-nomina ta' ministeru interim f'Jannar, il-President neħħa l-immunità tal-konvenuti kollha f'Jannar

[14] Ir-raġunament prinċipali huwa n-nuqqas ta' rispett mill-prosekuzzjoni (DNK) ta' sentenza ġdida tal-Qorti Kostituzzjonali dwar it-tneħħija ta' l-immunità ta' l-akkużati li tirrikjedi wkoll it-tneħħija ta' l-immunità għall-membri preċedenti tal-Gvern. Din is-sentenza l-ġdida madankollu ngħatat wara li l-proċeduri rispettivi tnedew mid-DNK.

[15] Infrazzjonijiet proċedurali ta' sanzjonijiet ta' nullità relattiva li ma kkawżawx ħsara fundamentali lid-drittijiet bażiċi u jistgħu jiġu rranġati. Fil-każ ta' nullità assoluta u infrazzjoni ta' eż. drittijiet bażiċi tal-konvenut li mhux possibbli li tiġi rranġata, il-każ jintbgħat lura lill-prosekuzzjoni biex terġa' tagħmel l-investigazzjoni.

[16] Fil-każ li l-liġi dwar l-emendi tikseb il-maġġornaza tal-voti għat-tieni darba, il-promulgazzjoni presidenzjali ssir obbligatorja skond l-Art 77 tal-Kostituzzjoni Rumena.

[17] In-nuqqas ta' konformità jwassal biex l-investigazzjoni tiġi annullata.

[18] Ordinanza tal-Gvern nru 47 tat-28 t'Awwissu 2007.

[19] Bejn Ottubru 2007 u Jannar 2008 saret kampanja biex tqajjem kuxjenza pubblika u ttejjeb il-ġlieda kontra l-korruzzjoni.

[20] Ma setax jiġi stabbilit sa liema grad dawn it-tibdiliet jistgħu jibqgħu jippermettu l-eżistenza ta' sħubija mas-Soċjetà Ċivili u jibqa' jingħata servizz ta' segwitu fuq is-sinjali ta' korruzzjoni.

[21] Din l-inizjattiva tirrappreżenta l-miżura ewlenija proposta fil-Pjan ta' Azzjoni taħt il-kriterju 4, ara attività numru 5.

[22] Il-PHARE waħdu poġġa għad-disponiblità aktar minn 187 Miljun EUR għall-ġustizzja u l-intern fir-Rumanija mill-2004. Il-Faċilità Tranżizzjonali se tkun implimentata sa l-2010. Fil-qafas tal-fondi strutturali, qed tingħata attenzjoni speċifika u appoġġ għat-twaqqif ta' maniġment finanzjarju sod u trasparenti tal-fondi ta' l-UE li huwa proċess marbut mal-ġlieda kontra l-korruzzjoni. Se tkun ipprovduta assistenza teknika għas-sorveljanza ,valutazzjoni u kontroll tal-proġetti, kif ukoll għall-iżviluppar ta' Sistema ta' Informazzjoni ta' Maniġment Unika effettiva li tkun tista' tipprovdi wkoll informazzjoni trasparenti dwar interventi ta' fondi u assorbimenti. It-TAIEX organizza numru sostanzjali ta' attivitajiet fil-qasam tal-ġustizzja u l-intern fir-Rumanija u għadu jżomm baġit disponibbli għal attivitajiet fil-futur.

[23] Sabiex jiġu identifikati nuqqasijiet possibbli fl-assistenza u sabiex tiġi żgurata d-disponibilità tal-firxa sħiħa ta' l-għajnuna, l-assistenza relevanti ta' l-UE u dik bilaterali li ġiet provduta lir-Rumanija mill-2004 qiegħda miġbura f'lista mqassra mehmuża ma' dan ir-rapport. Il-lista ġiet stabbilita fuq il-bażi ta' l-informazzjoni disponibbli fi ħdan il-Kummissjoni u fuq il-bażi ta' l-informazzjoni kkomunikata mill-Istati Membri. Mhux id- data kollha fuq il-proġetti individwali setgħet titpoġġa fil-lista u d- data aggregata ngħatat preferenza biex tkun tista' tinqara aħjar. Madankollu s-sett sħiħ disponibbli ta' l-informazzjoni kien skambjat mar-Rumanija u s-suġġerimenti f'dan il-kapitlu ġew diskussi ma' l-awtoritajiet Rumeni u huma appoġġjati minnhom.

[24] Pjan ta' Azzjoni: kriterju 4, attività 5.

[25] Uħud mill-inizjattivi legali u politiċi li fil-fatt bdew isiru, jikkontradixxu l-għanijiet previsti mill-Pjan Ta' Azzjoni. Barra minn hekk, il-Pjan ta' Azzjoni jħalli barra l-kwistjoni ewlenija ta' l-istabbilità legali u istituzzjonali tal-qafas ta' kontra l-korruzzjoni (kriterju 3). Il-pjan ukoll ma jagħtix indikazzjoni ta' meta u jekk hux se jitħejjew strateġiji settorjali li jieħdu post dawk li għadhom kemm skadew dwar ir-riforma fil-ġudikatura u ta' kontra l-korruzzjoni. Għall-korruzzjoni lokali (kriterju 4), il-Pjan ta' Azzjoni ma jipprovdix biżżejjed dettalji. Il-Pjan ta' Azzjoni jintroduċi wkoll xi attivitajiet u indikaturi li ma jidhrux immirati biżżejjed biex jagħtu r-riżultat maħsub. Dan jirrelata b'mod partikolari ma' indikaturi bħat-trażmissjoni mhux uffiċjali ta' informazzjoni kunfidenzjali lill-medja (K 3; kapitlu I, punt 1.2). Studju dwar l-individwar ta' pieni għal reati ta' korruzzjoni (BM 3; kapitlu II, punt 1) jista' jkun biss l-ewwel pass biex wieħed jindirizza l-problema ta' nuqqas ta' ħruxija fl-għoti tas-sentenzi ta' korruzzjoni f'livelli għoljin kif indikat mir-rapport ta' l-MKV ta'-Kummissjoni tas-27 ta' Ġunju 2007. Il-Pjan ta' Azzjoni għandu jiġi aġġornat kontinwament u għandha ssir sorveljanza rigoruża tal-prestazzjoni skond l-indikaturi minn mekkaniżmu f'saħħtu u ċentrali li jikkoordina l-ħidma.

[26] PHARE: Budgetary figures include Romanian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.